Diari Oficial de la Generalitat Valenciana


Sumari del DOGV 7200, del 27-01-2014 (2014/386)

Notificació de la sentència dictada en el procediment de divorci contenciós número 1135/2011.
---------------------------------------------------------------------------------------------

### Dades del document

Número de DOGV
:   7200

Data del DOGV
:   27-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/386


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de divorci contenciós número 1135/2011. [2014/386]  
Divorci contenciós 001135/2011  
De: Joaquina González Primo.  
Procurador: Joaquín Muñoz Femenia.  
Contra: Kalle Loum.   
Procurador/a: -   
Laura María Alonso Ramos, secretària del Jutjat de Primera Instància número 5 de Gandia, faig saber que en este Jutjat se seguix el divorci contenciós 001135/2011, a instàncies de Joaquina González Primo, contra Kalle Loum, en el qual es va dictar, en data 7 de febrer de 2013, la sentència que té en la part dispositiva els particulars següents:   
  
«Dispositiva  
Estime la demanda plantejada per Joaquina González Primo contra Kalle Loum, i declare dissolt, per causa de divorci, el matrimoni contret pels cònjuges referits el 5 de novembre de 1993, i s'adopten les mesures definitives següents que hauran de regir entre ambdós i les dos menors hagudes del matrimoni:  
1. Les filles menors del matrimoni, M. i A. L. G., de 17 i 14 anys d'edat respectivament, quedaran sota la guarda i custòdia de la mare, Joaquina González Primo, i la pàtria potestat la compartiran entre ambdós progenitors, que hauran d'adoptar les decisions de comú acord i en interés dels dos menors.  
2. S'establix un règim de visites a favor del pare i amb relació a les menors de caps de setmana alterns, en què les menors podran estar amb el pare des de les 10.00 hores del matí del dissabte, on les recollirà en el domicili matern, fins a les 20.00 hores de la vesprada del diumenge, on haurà de reintegrar-les en el domicili matern. De la mateixa manera les menors podran estar amb son pare la mitat de les vacacions escolars de Nadal, Setmana Santa, Falles i estiu.   
3. S'establix com a pensió alimentària, que ha de satisfer el pare per a contribuir als gastos de manutenció i educació de les dos filles, en la suma de 120 euros per cada menor, que haurà d'ingressar els cinc primers dies de cada mes en el compte que designe l'esposa amb este fi. Esta pensió s'incrementarà anualment conforme a l'índex de preus al consum que es publique per l'organisme competent per a això, així com la mitat dels gastos extraordinaris necessaris per a atendre el benestar i la correcta formació del menor (gastos mèdics i farmacèutics no coberts per la Seguretat Social, classes particulars o de reforç, llibres de text, excursions escolars, etc.).  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Així, esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent i de què cal deixar una testimoniança en les actuacions originals, i que es notificarà a les parts, i se'ls comunicarà que, contra esta sentència, podran preparar en este Jutjat recurs d'apel·lació, dins dels cinc dies següents a la seua notificació, amb la constitució prèvia d'un depòsit de 50 euros en el compte de depòsits i consignacions d'este jutjat en l'entitat Banesto (DA 15a de la LO 1/2009), que pronuncie, mane i firme.»  
I perquè valga de notificació a Kalle Loum, en ignorat parador, expedisc este edicte.  
  
Gandia, 27 de febrer de 2013.- La secretària judicial: Laura María Alonso Ramos.